Асхат Аймағамбетов: Былтыр күн тәртібінде тұрған мәселелердің көпшілігі шешімін тапты
DATE: 16:51, 25 Қыркүйек 2021 | GMT +5
TITLE: Асхат Аймағамбетов: Былтыр күн тәртібінде тұрған мәселелердің көпшілігі шешімін тапты
URL: https://kaz.inform.kz/news/ashat-aymagambetov-byltyr-kun-tartibinde-turgan-maselelerdin-kopshiligi-sheshimin-tapty_a3840992/
META: DATE: 16:51, 25 Қыркүйек 2021 | GMT +5
TOTAL WORDS: 314
AUTHOR(S):
TEXT: «Кеше жұмыс сапары кезінде Алматы қаласындағы мектептер мен жоғары оқу орындарында болдым. Педагогтармен, ведомстволық бағынысты ЖОО-ның ректорларымен және ғылыми-зерттеу институттарының басшыларымен кездестім. Мектепке барған кезде күзет жүйесінің, бейнебақылау камераларының жұмысымен, дабыл түймелерінің, турникеттердің орнатылуымен және т. Мектептер, колледждер, ЖОО басшыларына және әкімдіктер мен министрлікке балаларымыздың қауіпсіздігін арттыру бойынша жұмысты күшейту қажет. Соңғы қайғылы оқиғалар мәселенің өзектілігі мен маңыздылығын көрсетеді. Әрине, бұл шаралардан бөлек тәрбие жұмыстарын да жүргізу қажет. Психологтар мен әлеуметтік педагогтердің жұмысы, сонымен бірге балаларды форс-мажорлық әрекеттер туралы хабардар ету маңызды. Мектеп директорларымен кездесу кезінде аттестация, басшылар ротациясы, әдістемелік жұмысты ұйымдастыру мәселелері де талқыланды. Біз Жолдау аясында айтылған Президент тапсырмаларының нақты қалай жүзеге асырылатынына жеке тоқталып өттік. Мектеп директорлары көптеген жақсы ұсыныс пен идея айтты, біз оларды алдағы жұмысымызда ескереміз», - деп жазды министр. Асхат Аймағанбетов мұғалімдермен және мектеп директорларымен сөйлесе отырып, сұрақтардың мазмұны, мысалы, бір жыл бұрын қойған сұрақтарға қарағанда өзгергенін айтты. «Былтыр күн тәртібінде тұрған мәселелердің басым көпшілігі шешімін тапты. Енді талқыланатын тақырыптар оқу бағдарламаларының мазмұнына, атааналармен өзара әрекеттесуге, тәрбие жұмысына әлдеқашан тереңірек енгізілген. Дәстүрлі форматқа оралуды талқылай отырып, ұстаздар, жалпы алғанда, оқушылардың жалпы санының сырқаттанушылық деңгейі қашықтан оқытуға өтініш бергендердің көрсеткішінен әлдеқайда төмен екенін айтты. Мектеп оқушылары мен ата-аналардың басым көпшілігі офлайн режимде оқуға риза. Бұл білім сапасына, балалардың эмоционалды жағдайына және олардың денсаулығына оң әсер етеді. Әріптестер оқушылардың білімін толықтыру бойынша жүргізілген жұмыстар туралы айтты. Сонымен бірге мектептерде жан басына қаржыландыруды енгізудің тиімділігі мен артықшылықтары туралы сөз болды. Осы жүйенің арқасында мектептер ауқымды қаржылық ресурстарға, үлкен қаржылық тәуелсіздікке ие болды, тиісінше қаржыны тиімдірек жұмсауға және маңызды мәселелерді шешуге қаражатты үнемдеуге және қайта бөлуге ынталандыру пайда болды. Модернизациядан өткен мектеп кітапханасын араладым. «Оқуға құштар мектеп» жобасын жүзеге асыру үшін мектеп кітапханасының кітапхана қоры көркем әдебиетпен толыққаны байқалады», - деп толықтырды ол. Сонымен қатар, министр Абай атындағы ҚазҰПУ-де болып, министрлікке бағынышты ЖОО-ның ректорларымен кездесу өткізді. Қорытындысы бойынша студенттердің қауіпсіздігі, сондай-ақ құрылысқа, жатақханаларды қайта құруға, оқу үдерісіне де қатысты бірқатар тапсырма берді
